Un destenn diwar Bloazdanevelloù Saint-Denis a veneg "Breizhiz brezhonek" (bretons bretonnants), ar pezh a ziskouez e oa (hag ez eus) eus Breizhiz nann-vrezhonek neuze. Atestet eo ar ger gallo e 1358 evit ar wezh kentañ, en un akt gant an duk Yann IV evit e deñzorer Georges Gicquel : "nostre general recepveur en Bretaigne gallou, salut" ("hon resever hollek e Breizh c'hallek, salud"). Da c'houde e c'heller lenn alies an dro-lavar-mañ peotramant Breizh-Uhel e skridoù ar Grennamzer.